|  |  |  |  |  |  |
| --- | --- | --- | --- | --- | --- |
|  | | | |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ**  **ΓΙΑ ΤΟ ΑΚΑΔΗΜΑΪΚΟ ΕΤΟΣ 2022-2023** | | | | | |
| **ΤΜΗΜΑ ΒΙΟΛΟΓΙΑΣ** | | | | | |
| **Επιστημονικά Υπεύθυνος:** | | | *Μαρία Πανίτσα* | | |
| **Email:** | *mpanitsa@upatras.gr* | | | |  |
|  | |  | | | **24/05/2023** |

**2Η ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΘΕΣΕΙΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2022-2023**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση τριτοβάθμιας εκπαίδευσης Πανεπιστημίου Πατρών για το ακαδημαϊκό έτος 2022-2023»*** με κωδικό MIS 5181130 στο Επιχειρησιακό Πρόγραμμα *«Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020*» το οποίο συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από εθνικούς πόρους. Στο πλαίσιο αυτού **7 τεταρτοετείς φοιτήτριες/ές και επί πτυχίω** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με τη βιολογία σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **ΔΥΟ (2) συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης Πρακτικής Άσκησης:** | 1/7/2023 |
| **Ημερομηνία λήξης Πρακτικής Άσκησης:** | 30/9/2023 |

Προβλέπεται μηνιαία αμοιβή 280€ (συμπεριλαμβανομένων των νόμιμων κρατήσεων και ασφαλιστικών εισφορών).

Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν έως και γ’ βαθμό συγγένειας εξ’ αίματος ή εξ’ αγχιστείας.

Σε περίπτωση που ανακύψουν/ διατεθούν περισσότερες θέσεις, θα καλυφθούν αντίστοιχα από τους επιλαχόντες.

Η προθεσμία υποβολής αιτήσεων συμμετοχής είναι από: **24/05/2023 έως 02/06/2023 και ώρα 12:00 το μεσημέρι (εκπρόθεσμες αιτήσεις θα απορρίπτονται)**.

Η Επιτροπή Πρακτικής Άσκησης του Τμήματος Βιολογίας αποτελείται από τους κάτωθι:

1. Μαρία Πανίτσα, Αναπλ. Καθηγήτρια (Επιστημονικά Υπεύθυνος) (Πρόεδρος)
2. Ελευθερία Ροσμαράκη, Επίκ. Καθηγήτρια (Γραμματέας)
3. Γεώργιος Μήτσαινας, Λέκτορας (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **24/05/2023** | Δημοσιοποίηση πρόσκλησης |
| **02/06/2023, 12:00 το μεσημέρι.** | Λήξη προθεσμίας υποβολής αίτησης συμμετοχής |
| **06/06/2023** | Δημοσιοποίηση προσωρινών αποτελεσμάτων επιλεχθέντων φοιτητριών/ών |
| **1/7/2023** | Έναρξη Πρακτικής Άσκησης |
| **30/9/2023** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος ([grambio@upatras.gr](mailto:grambio@upatras.gr)) (με κοινοποίηση στο  [mtsepa@upatras.gr](mailto:mtsepa@upatras.gr) και στο mpanitsa@upatras.gr και θέμα «Αίτηση για την Πρακτική Άσκηση»):

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ\_ΤΕΥ\_Πρακτική\_2022\_2023.pdf» στην ιστοσελίδα του Τμήματος: *http://www.biology.upatras.gr/* και στο <http://www.biology.upatras.gr/internship/>
2. **Πιστοποιητικό Αναλυτικής Βαθμολογίας**

**ΚΡΙΤΗΡΙΑ ΕΠΙΛΟΓΗΣ**

H επιλογή των υποψηφίων γίνεται με μοριοδότηση ακολουθώντας τον αλγόριθμο:

* **Βαθμός Επιλογής**= (Π.Μ. Μαθημάτων/180)\*(Μ.Ο. Βαθμολογίας τους)\*(Σ.Ε.Σ.), όπου
* **Π.Μ. Μαθημάτων:** Άθροισμα Πιστωτικών Μονάδων (Π.Μ. ECTS) που ολοκλήρωσε ο φοιτητής/τρια, μέχρι και την εξεταστική του Σεπτεμβρίου, που αντιστοιχεί στα μαθήματα 1ου , 2ου και 3ου έτους.
* **Μ.Ο. Βαθμολογίας:**Μέσος όρος βαθμολογίας των μαθημάτων που έχει επιτύχει στα 3 έτη σπουδών.
* **Σ.Ε.Σ.:**Συντελεστής έτους σπουδών , αντιστοιχεί σε 1 για τους φοιτητές 4ου έτους, 0.9 για τους φοιτητές 5ου έτους, 0.8 για τους φοιτητές 6ου έτους κ.ο.κ.

Με την προϋπόθεση ότι έχουν συμπληρώσει επιτυχώς τις υποχρεώσεις τους σε μαθήματα που αντιστοιχούν αθροιστικά τουλάχιστον σε 120 Πιστωτικές Μονάδες.

Σε περίπτωση ισοβαθμίας υπερτερεί το κριτήριο του Μ.Ο. Βαθμολογίας. Οι φοιτητές έχουν δικαίωμα ενστάσεων εντός πέντε ημερών μετά την ανακοίνωση του πίνακα επιλεγέντων φοιτητών.

Σε περίπτωση φοιτητών που αποτελούν ΑμεΑ δεν ισχύει η παραπάνω διαδικασία και προηγούνται στην επιλογή σε ποσοστό μέχρι 10% των θέσεων Πρακτικής Άσκησης ετησίως.

Οι ενστάσεις υποβάλλονται μέσα σε διάστημα 5 εργάσιμων ημερών από την ημερομηνία ανάρτησης των προσωρινών αποτελεσμάτων *(στο https://praktiki.upatras.gr/news-blog/prokirikseis-panepistimiou-patrwn και στην ιστοσελίδα του Τμήματος Βιολογίας http://www.biology.upatras.gr/)*, ηλεκτρονικά στη Γραμματεία του Τμήματος (grambio@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Ο τελικός πίνακας των επιλεγέντων φοιτητών εγκρίνεται από την Γενική Συνέλευση του Τμήματος Βιολογίας και ο Πίνακας με τους Α.Μ. των φοιτητών κατά σειρά επιλογής αναρτάται στην ιστοσελίδα του Τμήματος Βιολογίας.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα προκήρυξη θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: <http://www.biology.upatras.gr/>, <http://www.biology.upatras.gr/internship/>
* και θα τοιχοκολληθεί στη Γραμματεία του Τμήματος

**Η Επιστημονικά Υπεύθυνη της Πρακτικής Άσκησης**του Τμήματος Βιολογίας

Πανίτσα Μαρία